[{"text_idx": "#000000", "text": "Dyma fideo diweddaraf y Twmiaid a ddangoswyd am y tro cyntaf yn y capel fore Sul, Chwefror 21ain, 2016."}, {"text_idx": "#000001", "text": "Bu rhai o blant yr Ysgol Sul ar y rhaglen \u2018Stwnsh\u2019 fore Sadwrn, Tachwedd 22ain. Dyma nhw ynghanol eu hwyl:"}, {"text_idx": "#000003", "text": "Plant yr Ysgol Sul ar Stwnsh"}, {"text_idx": "#000005", "text": "Ddiwedd Mawrth eleni, ar benwythnos diflas o law oer, bu criw o bobl ifanc capel y Tabernacl yn brwydro yn erbyn yr elfennau i gerdded, seiclo a nofio fel rhan o ape\u0302l Bobathon. Roedd yr arian nawdd a godwyd yn mynd tuag at Bobath yng Nghaerdydd \u2013 canolfan sydd yn rhoi therapi i blant yng Nghymru sydd a\u0302 pharlys yr ymennydd (cerebral palsy)."}, {"text_idx": "#000006", "text": "Roedd cyfanswm y pellter a deithiwyd yn cyfateb i\u2019r daith rhwng canolfan Bobath yn Yr Eglwys Newydd, a chanolfan gyffelyb yn Glasgow, sef tua 450 o filltiroedd. Ac er gwaetha\u2019r tywydd gwlyb, llwyddwyd i godi dros \u00a31,500 at yr achos da, ac fe gafwyd digonedd o hwyl yn y fargen."}, {"text_idx": "#000007", "text": "Roedd y digwyddiad yn gwbl nodweddiadol o\u2019r math o weithgaredd sy\u2019n rhan o raglen Teulu Twm, y grw\u0302p ar gyfer yr arddegwyr yn y Tabernacl. Bob blwyddyn, dewisir rhyw elusen i dderbyn nawdd dros benwythnos o ymdrech galed, a thros y blynyddoedd fe lwyddwyd i godi tua \u00a325,000 i gyd i wahanol achosion da. Y llynedd, ymgyrch fawr Rhown Derfyn ar Dlodi a gafodd eu cefnogaeth, ac fe gerddwyd miliwn o gamau i gynrychioli\u2019r miliwn o blant a fyddai\u2019n marw o dlodi yn ystod mis Mawrth y flwyddyn honno. Ar fferm yr Amelia Trust ym Mro Morgannwg y bu\u2019r ymdrechu bryd hynny, a chodwyd dros \u00a32,200 o bunnau i Ape\u0302l Camu dros Dlodi."}, {"text_idx": "#000008", "text": "Bydd y criw yn cyfarfod yn y festri yn rheolaidd bob nos Sul i groesawu siaradwr gwadd neu ddilyn gweithgaredd mwy ymarferol. Yn ychwanegol at hynny, bydd gwahanol deithiau yn ystod y flwyddyn, yn ogystal a\u0302 gwyliau rywbryd yn yr haf. O dro i dro, fe fyddan nhw\u2019n gyfrifol am yr oedfa yn y capel, ac fe all rhywun fod yn siw\u0302r o wreiddioldeb a dychymyg bryd hynny."}, {"text_idx": "#000009", "text": "Wnaeth Teulu Twm gwblhau taith noddedig Mari Jones penwythnos olaf Hydref 2010 \u2013 28 milltir dros ddau diwrnod o Lanfihangel y Pennant i\u2019r Bala. Fe fysai\u2019r grwp yn ddiolchgar iawn am unryw gyfraniad i\u2019r elusen, yr NSPCC"}, {"text_idx": "#000010", "text": "Ddiwedd y llynedd, penderfynodd Teulu Twm sefydlu siop masnach deg, sef stondinau sy\u2019n cael eu trefnu yn syth ar o\u0302l yr oedfa unwaith y mis, dan yr enw Tylwyth Teg. Mae\u2019r siop yn gwmni cydweithredol gafodd ei sefydlu fel rhan o gynllunYoung Cooperatives Traidcraft, ac aelodau Teulu Twm eu hunain sy\u2019n rheoli ac yn berchen ar y cwmni. Mae rhagor o fanylion am y cynllun ar gael ar "}]